เรียนท่านผู้ว่าราชการกรุงเทพมหานคร (อาจารย์ชัชชาติ)
เรื่อง บก.จร.กลางจับกุมรถมอเตอร์ไซด์และรถยนต์ที่จอดริมถนน ในเวลาที่ไม่ใช้เวลาเร่งด่วน แบบไม่มีเหตุผล อ้างแต่ข้อกฎหมายทั้งๆที่ประชาชนที่หาช้ากินค่ำเดือดร้อนมากๆ
ชุมชนชาวบ้านที่อยู่ริมถนนลาดพร้าวและตามซอยลาดพร้าว ตลอดถนนลาดพร้าว จากปากทางลาดพร้าวถึงแยกรัชดา เป็นอาคารพานิชย์เปิดทำการค้าขาย หลายรูปแบบทั้งอาหารและวัสดุก่อสร้างและอื่นๆ ตอนนี้เดือดร้อนมากครับ ปิดตัวไปหลายร้านมากครับ เงียบจนจะมีแต่โจรขโมยหมดแล้วครับแต่มีป้ายห้ามจอดมาติดตลอดแนว นึกจะทาสีขาวแดงหน้าบ้านใครก็ทา บางช่วงเวลาที่รถไม่ติดจอดรับอาหาร วางบิล ส่งของ ใช้เวลาไม่นานก็โดน บก.จร.กลางมาล็อกล้อ ปรับ 600-700  บาท รถที่วิ่งรับอาหารวันหนึ่งหาเงินได้ไม่ถึง 200-300 บาทเลยครับ บ่ายๆรถไม่ติดถนนโล่งเหนื่อยๆแวะมารับอาหารจอดรถทานข้าวโดนล็อกล้อโดนปรับ 600-700 บาท ผมเห็นแล้วก็รู้สึกแย่ครับ พูดคุยกันซักนิดก็ไม่ยอม จนพ่อค้าแม่ค้าบ่นผมก็เลยช่วยประสานสน.พื้นที่ที่รับผิดชอบคือสน.สุทธิสารและพหลโยธิน ได้พูดคุยกับท่านรองผกก.จราจร ท่านรับทราบปัญหา แต่บก.จร.กลางอยู่ไม่เกี่ยวข้องกับพื้นที่แต่สามารถล็อกได้ทั้งกทม. และคนละหน่วยงานไม่ก้าวกายกัน ในซอยมีการจอดรถฝั่งคู่ฝั่งคี่จอดกันมานาน จอดถูกฝั่ง สน.ไม่เคยว่าอะไรแต่บก.จร.กลางมาล็อกล้อถ้าหันหัวรถผิดทาง วันนี้เห็นข่าวท่านพูดคุยเรื่ิงการจราจรเลยขอฝากอาจารย์ด้วยครับ 
เรื่องปัญการถติด
ผมรับลูกจากเตรียมอุดม ไปอัสสัมฯบางรัก วนไปสาทรนราธิวาสรับภรรยาออกถนนจันทร์ขึ้นด่วนที่สาธุประดิษฐ์หน้าเซนทรัลพระราม 3  กลับบ้านลาดพร้าว ซอย 20 หลังการบินไทย ใช้เส้นทางมาเป็น 10 ปี ปัญหาจราจรเกิดจาก หลังโรงเรียนเลิก หลังเวลา 17:00 ไม่ไม่ค่อยมีเจ้าหน้าที่ตำรวจทำงานตามแยกต่างๆ จะมีก็อยู่ในป้อมแค่ 1 คน ตามมุมแยกไม่เคยเห็นเลย สรุปเวลาเลิกงานคือเวลาเลิกเรียน หลังจากนั้นดูแลกันเองครับ และตำรวจทางด่วนก็ไม่เคยเห็นครับ เห็นเยอะสุดก็ตอนตั้งด่านที่พระรามเก้า-อโศก เลิกเรียนเลิกงานไม่เคยเห็นทำให้รถระบายไม่สัมพันธ์กับพื้นราบครับ
กราบขอบพระคุณอาจารย์มากครับ ผมและครอบครัวขอเป็นกำลังใจให้ท่านเปลี่ยนแปลงกรุงเทพฯให้สำเร็จครับ